
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 80 

16 Απριλίου 2007 


ΝΟΜΟΣ ΥΠ’ ΑΡΙΘ. 3554 

Εισοδηματική πολιτική έτους 2007, φορολογικές και 
άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

ΚΕΦΑΛΑΙΟ Α' 

ΕΙΣΟΔΗΜΑΤΙΚΗ ΠΟΛΙΤΙΚΗ ΕΤΟΥΣ 2007 
Άρθρο 1 

1. Ο μηνιαίος βασικός μισθός που αποτελεί τη βάση 
για τη διαμόρφωση, κατά περίπτωση, των βασικών μι¬ 
σθών όλων των βαθμών της ιεραρχίας των Δικαστι¬ 
κών Λειτουργών, των Μονίμων Στελεχών των Ενόπλων 
Δυνάμεων και αντιστοίχων της Ελληνικής Αστυνομίας, 
του Πυροσβεστικού Σώματος και του Λιμενικού Σώμα¬ 
τος, των Αρχιερέων της Εκκλησίας της Ελλάδος, του 
Κύριου Προσωπικού του Νομικού Συμβουλίου του Κρά¬ 
τους (Ν.Σ.Κ.), των Ιατροδικαστών, των Μελών Δ.Ε.Π. των 
Α.Ε.Ι. και Ε.Π. των Τ.Ε.Ι., των Ερευνητών, των Ειδικών 
Λειτουργικών Επιστημόνων (Ε.Λ.Ε.), των Συμβούλων και 
Παρέδρων Παιδαγωγικού Ινστιτούτου (Π.Ι.), του Ερευ¬ 
νητικού Προσωπικού του Κέντρου Προγραμματισμού 
και Οικονομικών Ερευνών (ΚΕΠΕ), των Καθηγητών της 
Εθνικής Σχολής Δημόσιας Υγείας (Ε.Σ.Δ.Υ.), των Διπλω¬ 
ματικών Υπαλλήλων και λοιπών συναφών κατηγοριών 
του Υπουργείου Εξωτερικών, των ιατρών του Εθνικού 
Συστήματος Υγείας (Ε.Σ.Υ.), των μελών του μόνιμου 
καλλιτεχνικού προσωπικού των Κρατικών Ορχηστρών 
Αθηνών και Θεσσαλονίκης και της Ορχήστρας της Λυ¬ 
ρικής Σκηνής, των Μελών του Εκπαιδευτικού Προσω¬ 
πικού των Ακαδημιών Εμπορικού Ναυτικού (Α.Ε.Ν.), των 
Μελών Δ.Ε.Π. των Ανωτάτων Στρατιωτικών Εκπαιδευτι¬ 
κών Ιδρυμάτων (Α.Σ.Ε.Ι.), του προσωπικού της Δημόσιας 
Διοίκησης και των μισθολογικά αντιστοίχων προς αυτό 
κληρικών, ορίζεται από 1.1.2007 ως εξής: 

α) Πρωτόδικη, σε χίλια εκατόν είκοσι επτά ευρώ (1.127 
€), (άρθρο 29 παρ. 2 του ν. 3205/2003 - ΦΕΚ 297 Α'). 

β) Ανθυπολοχαγού, σε επτακόσια ενενήντα πέντε 
ευρώ (795 €), (άρθρο 50 παρ. 3 του ν. 3205/2003). 

γ) Τιτουλάριου Επισκόπου και Βοηθού Επισκόπου της 
Εκκλησίας της Ελλάδος, σε χίλια εκατόν σαράντα πέντε 
ευρώ (1.145 €), (άρθρο 48 παρ. 1 του ν. 3205/2003). 


δ) Δικαστικού Αντιπροσώπου Νομικού Συμβουλίου του 
Κράτους, σε χίλια εκατόν είκοσι επτά ευρώ (1.127 €), 
(άρθρο 32 παρ. 2 του ν. 3205/2003). 

ε) Ιατροδικαστή Δ' Τάξεως, σε χίλια εκατόν είκοσι πέ¬ 
ντε ευρώ (1.125 €), (άρθρο 34 παρ. 2 του ν. 3205/2003). 

στ) Λέκτορα Α.Ε.Ι., σε χίλια εκατόν τριάντα δύο ευρώ 
(1.132 €), (άρθρο 36 παρ. 1 του ν. 3205/2003). 

ζ) Καθηγητή Εφαρμογών Τ.Ε.Ι., σε χίλια τρία ευρώ 
(1.003 €), (άρθρο 37 παρ. 1 του ν. 3205/2003). 

η) Ερευνητή Δ', σε χίλια ογδόντα τρία ευρώ (1.083 €), 
(άρθρο 38 παρ. 1 του ν. 3205/2003). 

θ) Ειδικού Λειτουργικού Επιστήμονα Δ', σε χίλια δεκατέσ¬ 
σερα ευρώ (1.014 €), (άρθρο 38 παρ. 2 του ν. 3205/2003). 

ι) Παρέδρου με θητεία Παιδαγωγικού Ινστιτούτου, σε 
χίλια εκατόν εξήντα εννέα ευρώ (1.169 €), (άρθρο 42 παρ. 
1 του ν. 3205/2003). 

ια) Συνεργάτη Β' του Κέντρου Προγραμματισμού και 
Οικονομικών Ερευνών, σε εννιακόσια εβδομήντα δύο 
ευρώ (972 €), (άρθρο 40 παρ. 1 του ν. 3205/2003). 

ιβ) Τακτικού καθηγητή Εθνικής Σχολής Δημόσιας Υγεί¬ 
ας, σε χίλια εξακόσια είκοσι ευρώ (1.620 €), (άρθρο 41 
παρ. 1 του ν. 3205/2003). 

ιγ) Ακολούθου Πρεσβείας, σε εννιακόσια εβδομήντα 
ευρώ (970 €), (άρθρο 46 παρ. 2 του ν. 3205/2003). 

ιδ) Επιμελητή Β' ιατρού Εθνικού Συστήματος Υγείας, 
σε χίλια εκατόν πενήντα ένα ευρώ (1.151 €), (άρθρο 43 
παρ. 2 του ν. 3205/2003). 

ιε) Μουσικού, σε εννιακόσια είκοσι δύο ευρώ (922 €), 
(άρθρο 49 παρ. 2 του ν. 3205/2003). 

ιστ) Καθηγητή Εφαρμογών Ακαδημίας Εμπορικού Ναυ¬ 
τικού, σε χίλια τρία ευρώ (1.003 €), (άρθρο 11 παρ. 1 του 
ν. 3450/2006). Επιμελητή Ακαδημίας Εμπορικού Ναυ¬ 
τικού, σε εννιακόσια πενήντα ευρώ (950 €), (άρθρο 52 
παρ. 1 του ν. 3205/2003). 

ιζ) Του Λέκτορα Ανωτάτων Στρατιωτικών Εκπαιδευ¬ 
τικών Ιδρυμάτων, σε χίλια δεκαπέντε ευρώ (1.015 €), 
(άρθρο 12 παρ. Α1 του ν. 3413/2005, ΦΕΚ 278 Α'). 

ιη) Του 18ου μισθολογικού κλιμακίου της ΥΕ κατηγο¬ 
ρίας του άρθρου 7 παρ. 2 του ν. 3205/2003, σε εξακόσια 
πενήντα ένα ευρώ (651 €). 

2. Για το τακτικό διδακτικό και ειδικό διδακτικό προ¬ 
σωπικό των Ανωτάτων Εκκλησιαστικών Ακαδημιών, από 
1.9.2007, ο βασικός μισθός του Λέκτορα της παρ.1 του 
άρθρου 16 του ν. 3432/2006 (ΦΕΚ 14 Α') ορίζεται σε χίλια 
τρία ευρώ (1.003 €). 

3. Οι περιπτώσεις γ' και δ' της παρ. Α10 του άρθρου 
51 του ν. 3205/2003 (ΦΕΚ 297 Α'), όπως προστέθηκε με 
την παρ. 5 του άρθρου 9 του ν. 3408/2005 (ΦΕΚ 272 Α'), 
αντικαθίστανται ως εξής: 

«γ. Από 1.9.2007 καταβάλλεται ποσό σαράντα τεσσά¬ 
ρων ευρώ και εβδομήντα λεπτών (44,70 €). 

δ. Από 1.9.2008 και εφεξής, καταβάλλεται ποσό ίσο 
με το οκτώ τοις εκατό (8%) του βασικού μισθού του 
Ανθυπολοχαγού, όπως αυτός θα διαμορφώνεται με την 
εισοδηματική πολιτική εκάστου έτους.» 

4. Το μηνιαίο επίδομα ειδικών συνθηκών, που προβλέ- 
πεται από τις διατάξεις της παρ. 2 της υπ’ αριθμ. 2/9276/ 
0022/18.6.2002 κοινής απόφασης των Υπουργών Οικονομί¬ 
ας και Οικονομικών και Δημόσιας Τάξης (ΦΕΚ 829 Β') και 
χορηγείται στο προσωπικό των Διευθύνσεων Αστυνομι¬ 
κών Επιχειρήσεων (τέως Μ.Α.Τ.), αναπροσαρμόζεται, από 
1.1.2008, στο ποσό των ογδόντα ευρώ (80 €) μηνιαίως. 

5. Στους αστυνομικούς, συνοριακούς φύλακες και 
ειδικούς φρουρούς, που μετατάσσονται σε υπηρεσία 
γραφείου, λόγω παθήματος κατά την εκτέλεση δια¬ 
τεταγμένης υπηρεσίας και ένεκα αυτής, χορηγείται 
μηνιαίο επίδομα εκατό ευρώ (100 €). Το ίδιο επίδομα 
χορηγείται στο προαναφερόμενο προσωπικό της Ελ¬ 
ληνικής Αστυνομίας, κατά το χρόνο αποχής από τα 
καθήκοντά του, συνεπεία τραυματισμού του, κατά την 
εκτέλεση διατεταγμένης υπηρεσίας και ένεκα αυτής, 
από την ημέρα του παθήματος. Οι προϋποθέσεις, ο 
τρόπος, η διαδικασία καταβολής του επιδόματος στους 
δικαιούχους, καθώς και κάθε άλλη αναγκαία λεπτομέ¬ 
ρεια, ρυθμίζονται με κοινή απόφαση των Υπουργών Οι¬ 
κονομίας και Οικονομικών και Δημόσιας Τάξης. 

6. Στους εκπαιδευτικούς της Πρωτοβάθμιας και Δευτε¬ 
ροβάθμιας Εκπαίδευσης χορηγείται επίδομα διδακτικής 
προετοιμασίας, το οποίο ορίζεται στο ποσό των εκατόν 
πέντε ευρώ (105 €) μηνιαίως. Το ανωτέρω επίδομα θα 
καταβληθεί σταδιακά, κατά μήνα, ως εξής: 

α. Από 1.1.2007, ποσό δεκαεπτά ευρώ και πενήντα λε¬ 
πτών (17,50 €). 

β. Από 1.7.2007, ποσό τριάντα πέντε ευρώ (35 €). 

γ. Από 1.1.2008, ποσό εβδομήντα ευρώ (70 €). 

δ. Από 1.1.2009, ποσό εκατόν πέντε ευρώ (105 €). 

7. Τα ποσά των περιπτώσεων α' και β' της παρ. 5 
του άρθρου 8 του ν. 3205/2003, για τις αναφερόμενες 
σε αυτές κατηγορίες δικαιούχων, αναπροσαρμόζονται, 
κατά μήνα, ως εξής: 

α.ί. Από 1.1.2007, σε διακόσια πενήντα επτά ευρώ και 
πενήντα λεπτά (257,50 €). 

ϋ. Από 1.7.2007, σε διακόσια εβδομήντα πέντε ευρώ 
(275 €). 

μι. Από 1.1.2008, σε τριακόσια δέκα ευρώ (310 €). 

ιν. Από 1.1.2009 και εφεξής, σε τριακόσια σαράντα πέ¬ 
ντε ευρώ (345 €). 

Τα ανωτέρω ποσά δικαιούνται, από 1.1.2007 και οι ια¬ 
τροί υπηρεσίας υπαίθρου, καθώς και οι μόνιμοι αγρο¬ 
τικοί ιατροί. 

β. ί. Από 1.1.2007, σε διακόσια είκοσι επτά ευρώ και 
πενήντα λεπτά (227,50 €). 

ν. Από 1.7.2007, σε διακόσια σαράντα πέντε ευρώ (245 €). 

μι. Από 1.1.2008, σε διακόσια ογδόντα ευρώ (280 €). 

ιν. Από 1.1.2009 και εφεξής, σε τριακόσια δεκαπέντε 
ευρώ (315 €). 

8. Ειδικά για τους κτηνιάτρους υπαλλήλους το επίδομα 
των ειδικών συνθηκών εργασίας των παραγράφων α' 


και β' του άρθρου 1 του ν. 977/1979 (ΦΕΚ 236 Α'), όπως 
επεκτάθηκε με τις διατάξεις της παρ. 6 του άρθρου 
2 του ν. 1160/ 1981 (ΦΕΚ 147 Α') και διατηρήθηκε μέχρι 
σήμερα με τις διατάξεις της παρ. 11 του άρθρου 8 του 
ν. 3205/2003, καθορίζεται, από 1.3.2007 και εφεξής, σε 
εβδομήντα ευρώ (70 €) μηνιαίως. 

Άρθρο 2 

1. Το τρίτο εδάφιο της παρ. 2α του άρθρου 8 του 
ν. 2430/1996 (ΦΕΚ 156 Α') αντικαθίσταται ως ακολούθως: 

«Το ειδικό αυτό επίδομα - αντιστάθμισμα ορίζεται στο 
ποσό των πεντακοσίων πενήντα ευρώ (550 €) μηνιαίως 
και καταβάλλεται ανά δίμηνο σε καθέναν από τους 
ανωτέρω υπαλλήλους, μπορεί δε να αναπροσαρμοσθεί 
με κοινή απόφαση των Υπουργών Οικονομίας και Οικο¬ 
νομικών και Περιβάλλοντος, Χωροταξίας και Δημόσιων 
Έργων. Το απαιτούμενο ποσό για την καταβολή του 
ως άνω επιδόματος - αντισταθμίσματος εγγράφεται 
ετησίως σε ειδική συλλογική απόφαση, σε ενιαίο κωδικό 
αριθμό και κατατίθεται κάθε δίμηνο, με κοινές αποφά¬ 
σεις των Υπουργών Οικονομίας και Οικονομικών και 
Περιβάλλοντος, Χωροταξίας και Δημόσιων Έργων, σε 
ειδικό έντοκο λογαριασμό που ανοίγεται σε οποιαδήπο¬ 
τε τράπεζα που λειτουργεί νόμιμα στην Ελλάδα, ύστερα 
από σχετικό διαγωνισμό που διενεργεί ο Υπουργός Πε¬ 
ριβάλλοντος, Χωροταξίας και Δημόσιων Έργων.» 

2. Τα έβδομο και όγδοο εδάφια της ίδιας παραγράφου 
αντικαθίστανται ως ακολούθως: 

«Με κοινή απόφαση των Υπουργών Περιβάλλοντος, 
Χωροταξίας και Δημόσιων Έργων και Οικονομίας και 
Οικονομικών καθορίζεται γενικά η διαδικασία κατα¬ 
βολής του επιδόματος, το οποίο, συνυπολογιζόμενο 
με άλλες τυχόν καταβαλλόμενες πρόσθετες αμοιβές, 
δεν πρέπει να υπερβαίνει το σύνολο των αποδοχών 
της οργανικής τους θέσης, ο τρόπος διαχείρισης του 
ειδικού λογαριασμού και κάθε άλλη λεπτομέρεια ανα¬ 
γκαία για την εφαρμογή των διατάξεων της παρούσας 
παραγράφου.» 

3. Η διαφορά των διακοσίων ευρώ (200 €) σε σχέση 
με το μέχρι σήμερα καταβαλλόμενο ποσό του επιδόμα¬ 
τος - αντισταθμίσματος χορηγείται σε δύο δόσεις, ήτοι 
εκατό ευρώ (100 €) από 1.1.2007 και άλλα εκατό ευρώ 
(100 €) από 1.7.2007. 

4. Το ενδέκατο εδάφιο της ίδιας παραγράφου, που 
προστέθηκε στις διατάξεις της παρ. 8 του ν. 2430/1996, 
με την παρ. 2 του άρθρου 21 του ν. 3212/2003 (ΦΕΚ 308 
Α'), αντικαθίσταται ως ακολούθως: 

«Το επίδομα αυτό ορίζεται στο ποσό των τριακοσίων 
πενήντα ευρώ (350 €) μηνιαίως και η διαχείρισή του 
γίνεται από το Τμήμα Οικονομικής Διοίκησης της Διεύ¬ 
θυνσης Οικονομικού της Γ ενικής Γ ραμματείας Δημόσιων 
Έργων του Υπουργείου Περιβάλλοντος, Χωροταξίας 
και Δημόσιων Έργων, χωρίς την καταβολή πρόσθετης 
αμοιβής για την αιτία αυτή.» 

5. Η διαφορά των εκατόν τριάντα ευρώ (130 €) σε 
σχέση με το μέχρι σήμερα καταβαλλόμενο ποσό του 
επιδόματος χορηγείται σε δύο δόσεις, ήτοι εξήντα πέντε 
ευρώ (65 €) από 1.1.2007 και άλλα εξήντα πέντε ευρώ 
(65 €) από 1.7.2007. 

6. Μετά την παράγραφο 2 του άρθρου 9 του ν. 2685/ 
1999 (ΦΕΚ 55 Α'), όπως ισχύει, «Κάλυψη δαπανών μετα¬ 
κινούμενων υπαλλήλων εντός και εκτός Επικράτειας και 
άλλες διατάξεις» προστίθεται παράγραφος 3, περιπτώ¬ 
σεις α' και β', η οποία έχει ως εξής: 

«3.α. Η ημερήσια αποζημίωση και οι λοιπές συναφείς 
δαπάνες των μόνιμων και με σύμβαση ιδιωτικού δικαίου 
αορίστου χρόνου διπλωματούχων μηχανικών του Εθνι¬ 
κού Μετσόβειου Πολυτεχνείου (Ε.Μ.Π.) και των ισότιμων 
και με αυτό σχολών, που υπηρετούν στο Δημόσιο και 
στα νομικά πρόσωπα δημοσίου δικαίου (ν.π.δ.δ.), συμπε¬ 
ριλαμβανομένων και των οργανισμών τοπικής αυτοδιοί¬ 
κησης (Ο.Τ.Α.) Α' και Β' βαθμού, οι οποίοι μετακινούνται 
εκτός έδρας για υπηρεσιακούς λόγους, καθορίζονται με 
κοινή απόφαση των Υπουργών Οικονομίας και Οικονο¬ 
μικών και Περιβάλλοντος, Χωροταξίας και Δημόσιων 
Έργων (ΠΕ,ΧΩΔ.Ε.). 

β. Με όμοια απόφαση μπορεί να καθορίζονται η εκτός 
έδρας ημερήσια αποζημίωση και οι συναφείς δαπάνες 
των μηχανικών πτυχιούχων Τεχνολογικών Εκπαιδευτι¬ 
κών Ιδρυμάτων (Τ.Ε.Ι.) και των ισότιμων με αυτά σχολών, 
οι οποίοι υπηρετούν στους προαναφερθέντες φορείς, 
με τις αυτές σχέσεις εργασίας. Το ποσοστό της εκτός 
έδρας ημερήσιας αποζημίωσης και των λοιπών συνα¬ 
φών δαπανών δεν μπορεί να υπερβαίνει το 80% της 
αντίστοιχης προβλεπόμενης δαπάνης, που καθορίζεται 
σύμφωνα με την περίπτωση α' της παραγράφου αυτής, 
με εξαίρεση τη χιλιομετρική αποζημίωση των μετακι- 
νουμένων με ιδιόκτητα μεταφορικά μέσα, με την οποία 
μπορεί να εξομοιούται.» 

7. Μετά την παράγραφο 11 του άρθρου 22 του ν. 1418/ 
1984 (ΦΕΚ 23 Α') «Δημόσια έργα και ρυθμίσεις συναφών 
θεμάτων», προστίθεται παράγραφος 12 η οποία έχει 
ως εξής: 

«12.α. Οι κάθε είδους αποδοχές των Επιθεωρητών 
Δημοσίων Έργων καθορίζονται με κοινή απόφαση των 
Υπουργών Οικονομίας και Οικονομικών και Περιβάλ¬ 
λοντος, Χωροταξίας και Δημόσιων Έργων. Μέχρι την 
έκδοση της ανωτέρω απόφασης εξακολουθούν να κατα¬ 
βάλλονται οι αποδοχές τους σύμφωνα με τις ισχύουσες 
διατάξεις. 

β. Στους Επιθεωρητές Περιβάλλοντος, που υπηρετούν 
στην Ειδική Υπηρεσία Επιθεωρητών Περιβάλλοντος [άρ¬ 
θρο 9 παρ. 1 του ν. 2947/2001 (ΦΕΚ 228 Α')], χορηγείται 
ειδική πρόσθετη αμοιβή, που καθορίζεται με κοινή από¬ 
φαση των Υπουργών Οικονομίας και Οικονομικών και 
Περιβάλλοντος, Χωροταξίας και ΔημόσιωνΈργων.» 

Άρθρο 3 

Πάγια έξοδα κίνησης 

Στους υπαλλήλους του Υπουργείου Αιγαίου και Νη¬ 
σιωτικής Πολιτικής χορηγείται μηνιαία πάγια αποζη¬ 
μίωση, ως κίνητρο προσέλκυσης και παραμονής στο 
χώρο ευθύνης του Υπουργείου Αιγαίου και Νησιωτικής 
Πολιτικής, όπως αυτός καθορίζεται με το άρθρο 2 του 
π.δ. 1/1986 (ΦΕΚ 1 Α'). 

Το ύψος της μηνιαίας αποζημίωσης, καθώς και κάθε 
άλλη λεπτομέρεια στη χορήγησή του θα καθορίζεται 
με κοινή απόφαση των Υπουργών Οικονομίας και Οικο¬ 
νομικών και Αιγαίου και Νησιωτικής Πολιτικής. 

ΚΕΦΑΛΑΙΟ Β' 

ΦΟΡΟΛΟΓΙΚΕΣ ΔΙΑΤΑΞΕΙΣ 

Άρθρο 4 

Φορολογία μεγάλης ακίνητης περιουσίας 

1. Μετά το δεύτερο εδάφιο της πρώτης παραγράφου 
του άρθρου 24 του ν. 2459/1997 (ΦΕΚ 17 Α') προστίθεται 
εδάφιο ως εξής: 


«Για το έτος 2007 για τον υπολογισμό του φόρου 
μεγάλης ακίνητης περιουσίας, λαμβάνεται υπόψη η αξία 
που έχουν τα ακίνητα και τα εμπράγματα σε αυτά δικαι¬ 
ώματα κατά την 1η Ιανουάριου 2005, για τον προσδιορι¬ 
σμό της οποίας εφαρμόζονται ανάλογα οι διατάξεις της 
παραγράφου 2 του άρθρου 3 του α.ν. 1521/1950 (ΦΕΚ 245 
Α') και οι διατάξεις των άρθρων 41 και 41Α του ν. 1249/ 
1982 (ΦΕΚ 42 Α') όπως ισχύουν.» 

2. Στο τέλος της δεύτερης παραγράφου του άρθρου 
25 προστίθενται εδάφια ως εξής: 

«Για το έτος 2007, μετά τον υπολογισμό των ανωτέ¬ 
ρω αφορολόγητων ορίων, το υπόλοιπο υποβάλλεται 
σε φόρο: 

α) Γ ια τα φυσικά πρόσωπα σύμφωνα με την ακόλουθη 
κλίμακα: 


Κλιμάκιο 

Φορο¬ 
λογικοί 
συντελε¬ 
στές κατά 
κλιμάκιο 

Ποσό 

φόρου 

κατά 

κλιμάκιο 

Σύνολο 

φορολο¬ 

γητέας 

περιουσίας 

Σύνολο 

φόρου 

146.750,00 

0,354 

519,50 

146.750,00 

519,50 

146.750,00 

0,472 

692,66 

293.500,00 

1.212,16 

146.750,00 

0,590 

865,83 

440.250,00 

2.077,99 

293.500,00 

0,708 

2.077,98 

733.750,00 

4.155,97 

293.500,00 

0,826 

2.424,31 

1.027.250,00 

6.580,28 

Υπερβάλλον 

0,944 





β) Για τα νομικά πρόσωπα με πάγιο συντελεστή 
0,826%. Ειδικά για τα ημεδαπά και τα ξένα με τον όρο 
της αμοιβαιότητας νομικά πρόσωπα μη κερδοσκοπικού 
χαρακτήρα που επιδιώκουν αποδεδειγμένα σκοπούς 
κοινωφελείς, θρησκευτικούς, φιλανθρωπικούς και εκ¬ 
παιδευτικούς, καθώς και για τα ημεδαπά κοινωφελή 
ιδρύματα ο πάγιος συντελεστής ορίζεται σε 0,413%.» 

3. Αρχικές δηλώσεις έτους 2007 που έχουν υποβληθεί 
ή θα υποβληθούν μέχρι την ημερομηνία δημοσίευσης 
του νόμου αυτού θεωρούνται μερικές, σύμφωνα με το 
άρθρο 32 του ν. 2459/1997. Προθεσμία υποβολής της 
αρχικής δήλωσης έτους 2007, περιοριστικά για τις δη¬ 
λώσεις του ανωτέρω εδαφίου, ορίζεται η 30ή Νοεμ¬ 
βρίου 2007. Επιπλέον ποσό φόρου που θα προκόψει 
καταβάλλεται εφάπαξ με την υποβολή της δήλωσης, 
ενώ επιπλέον ποσό φόρου που τυχόν έχει καταβληθεί 
επιστρέφεται εφόσον η δήλωση υποβληθεί μέχρι την 
ανωτέρω ημερομηνία. 

Με απόφαση του Υπουργού Οικονομίας και Οικονο¬ 
μικών μπορεί να παραταθεί η ανωτέρω προθεσμία και 
ορίζεται κάθε διαδικαστικό θέμα και λεπτομέρεια για 
την εφαρμογή της παραγράφου αυτής. 

4. Οι διατάξεις του άρθρου αυτού ισχύουν από 1ης 
Ιανουάριου 2007. 

Αρθρο 5 

Φορολογία κληρονομιών, δωρεών, γονικών παροχών 
και μεταβίβασης ακινήτων 

1. Το δεύτερο εδάφιο της παραγράφου 1 της ενότητας 
Α' του άρθρου 26 του Κώδικα Φορολογίας Κληρονομιών, 
Δωρεών, Γονικών Παροχών, ο οποίος κυρώθηκε με το 
ν. 2961/2001 (ΦΕΚ 266 Α'), αντικαθίσταται ως εξής: 

«Η απαλλαγή παρέχεται για ποσό αξίας: 

α) κατοικίας μέχρι ενενήντα χιλιάδων (90.000) ευρώ 
για κάθε άγαμο κληρονόμο ή κληροδόχο και μέχρι εκα¬ 
τόν τριάντα οκτώ χιλιάδων (138.000) ευρώ για κάθε 

έγγαμο και διαζευγμένο ή χήρο ή άγαμο γονέα, που 
έχουν την επιμέλεια των τέκνων τους. Το ποσό αυτό 
προσαυξάνεται κατά είκοσι οκτώ χιλιάδες (28.000) ευρώ 
για καθένα από τα δύο πρώτα τέκνα αυτών και κατά 
σαράντα δύο χιλιάδες (42.000) ευρώ για το τρίτο και 
καθένα από τα επόμενα τέκνα τους, εφόσον στον δι¬ 
καιούχο κληρονόμο ή κληροδόχο περιέρχεται μία μόνο 
κατοικία εξ ολοκλήρου και κατά πλήρη κυριότητα και 
όχι ποσοστό εξ αδιαιρέτου, 

β) οικοπέδου μέχρι σαράντα δύο χιλιάδων (42.000) 
ευρώ για κάθε άγαμο κληρονόμο ή κληροδόχο και μέ¬ 
χρι εβδομήντα επτά χιλιάδων (77.000) ευρώ για κάθε 
έγγαμο και διαζευγμένο ή χήρο ή άγαμο γονέα, που 
έχουν την επιμέλεια των τέκνων τους. Το ποσό αυτό 
προσαυξάνεται κατά δώδεκα χιλιάδες (12.000) ευρώ για 
καθένα από τα δύο πρώτα τέκνα αυτών και κατά δε¬ 
κατέσσερις χιλιάδες πεντακόσια (14.500) ευρώ για το 
τρίτο και καθένα από τα επόμενα τέκνα τους, εφόσον 
στον δικαιούχο κληρονόμο ή κληροδόχο περιέρχεται 
ένα μόνο οικόπεδο εξ ολοκλήρου και κατά πλήρη κυρι¬ 
ότητα και όχι ποσοστό εξ αδιαιρέτου.» 

Οι διατάξεις της παραγράφου αυτής ισχύουν στις υπο¬ 
θέσεις στις οποίες η φορολογική υποχρέωση γεννιέται 
από την 1η Μαρτίου 2007. 

2. Οι παράγραφοι 1 και 2 του άρθρου 29 του Κώδικα 
Φορολογίας Κληρονομιών, Δωρεών, Γονικών Παροχών 
αντικαθίστανται ως εξής: 

«1. Οι δικαιούχοι της κτήσης, ανάλογα με τη συγγενική 
τους σχέση προς τον κληρονομούμενο, κατατάσσονται 
στις επόμενες τρεις κατηγορίες. Για καθεμία από τις 
κατηγορίες αυτές ισχύει χωριστή φορολογική κλίμακα 
ως εξής: 

ΚΑΤΗΓΟΡΙΑ Α' 

Για κληρονομική μερίδα ή κληροδοσία που περιέρχε¬ 
ται σε: α) σύζυγο του κληρονομουμένου, β) κατιόντες 
πρώτου βαθμού (τέκνα από νόμιμο γάμο, τέκνα χωρίς 
γάμο έναντι της μητέρας, αναγνωρισθέντα εκούσια ή 
δικαστικά έναντι του πατέρα, νομιμοποιηθέντα με επι- 
γενόμενο γάμο ή δικαστικά έναντι και των δύο γονέων), 
γ) κατιόντες εξ αίματος δεύτερου βαθμού, δ) ανιόντες 
εξ αίματος πρώτου βαθμού. 


Κλιμάκια 
(σε ευρώ) 

Συντελε¬ 

στής 

κλιμακίου 

(%) 

Φόρος 
Κλιμακίου 
(σε ευρώ) 

Φορο¬ 
λογητέα 
περιουσία 
(σε ευρώ) 

Φόρος 

που 

αναλογεί 
(σε ευρώ) 

95.000 

- 

- 

95.000 

- 

25.000 

5 

1.250 

120.000 

1.250 

145.000 

10 

14.500 

265.000 

15.750 

Υπερβάλλον 

20 





ΚΑΤΗΓΟΡΙΑ Β' 

Γ ια κληρονομική μερίδα ή κληροδοσία που περιέρχεται 
σε: α) κατιόντες τρίτου και επόμενων βαθμών, β) ανιόντες 
δεύτερου και επόμενων βαθμών, γ) εκούσια ή δικαστικά 
αναγνωρισθέντα τέκνα έναντι των ανιόντων του πατέρα 
που τα αναγνώρισε, δ) κατιόντες του αναγνωρισθέντος 
έναντι του αναγνωρίσαντος και των ανιόντων αυτού, 
ε) αδελφούς (αμφιθαλείς ή ετεροθαλείς), στ) συγγενείς 
εξ αίματος τρίτου βαθμού εκ πλαγίου, ζ) πατριούς και 
μητριές, η) τέκνα από προηγούμενο γάμο του συζύγου, 


θ) τέκνα εξ αγχιστείας (γαμπρούς - νύφες) και ι) ανιόντες 
εξ αγχιστείας (πεθερό - πεθερά). 


Κλιμάκια 
(σε ευρώ) 

Συντελε¬ 

στής 

κλιμακίου 

(%) 

Φόρος 
Κλιμακίου 
(σε ευρώ) 

Φορο¬ 
λογητέα 
περιουσία 
(σε ευρώ) 

Φόρος 

που 

αναλογεί 
(σε ευρώ) 

20.000 

— 

— 

20.000 

- 

55.000 

10 

5.500 

75.000 

5.500 

195.000 

20 

39.000 

270.000 

44.500 

Υπερβάλλον 

30 





ΚΑΤΗΓΟΡΙΑ Γ' 

Γ ια κληρονομική μερίδα ή κληροδοσία που περιέρχε¬ 
ται σε οποιονδήποτε άλλον εξ αίματος ή εξ αγχιστείας 
συγγενή του κληρονομουμένου ή εξωτικό. 


Κλιμάκια 
(σε ευρώ) 

Συντελε¬ 

στής 

κλιμακίου 

(%) 

Φόρος 
Κλιμακίου 
(σε ευρώ) 

Φορο¬ 
λογητέα 
περιουσία 
(σε ευρώ) 

Φόρος 

που 

αναλογεί 
(σε ευρώ) 

6.000 

- 

- 

6.000 

- 

66.000 

20 

13.200 

72.000 

13.200 

195.000 

30 

58.500 

267.000 

71.700 

Υπερβάλλον 

40 





Στο ποσό του φόρου που προκύπτει με βάση τις πιο 
πάνω κλίμακες περιλαμβάνεται ο φόρος υπέρ του Δη¬ 
μοσίου και οι πρόσθετοι σε αυτόν φόροι: 

α) 3% υπέρ δήμων και κοινοτήτων, που προβλέπεται 
από τις διατάξεις του β.δ. 24/9-20.10.1958 (ΦΕΚ171 Α') και 
β) 7% υπέρ νομαρχιακών ταμείων οδοποιίας που προ- 
βλέπεται από τις διατάξεις του άρθρου 7 του ν.3155/1955 
(ΦΕΚ 63 Α'). Η απόδοση των φόρων υπέρ τρίτων γίνεται 
σύμφωνα με όσα ορίζονται στην παράγραφο 4 του άρ¬ 
θρου 81 του παρόντος νόμου. 

2. Όταν ο κληρονόμος ή κληροδόχος έχει αναπηρία 
τουλάχιστον κατά ποσοστό 67%, ο φόρος που αναλο¬ 
γεί στη μέχρι εκατόν εξήντα πέντε χιλιάδων (165.000) 
ευρώ αξία της κληρονομικής μερίδας ή κληροδοσίας 
μειώνεται κατά ποσοστό 60%.» 

Οι διατάξεις της παραγράφου αυτής ισχύουν στις υπο¬ 
θέσεις στις οποίες η φορολογική υποχρέωση γεννιέται 
από την 1η Μαρτίου 2007. 

3. Το δεύτερο εδάφιο της ενότητας Β' του άρθρου 34 
του Κώδικα Φορολογίας Κληρονομιών, Δωρεών, Γονικών 
Παροχών αντικαθίσταται ως εξής: 

«Το ποσό αυτό ορίζεται στις εκατόν είκοσι χιλιάδες 
(120.000) ευρώ αυτοτελώς για κάθε γονέα και αυξάνεται 
σε εκατόν εξήντα χιλιάδες (160.000) ευρώ, όταν ο ένας 
από τους γονείς έχει αποβιώσει.» 

Οι διατάξεις της παραγράφου αυτής ισχύουν στις υπο¬ 
θέσεις στις οποίες η φορολογική υποχρέωση γεννιέται 
από την 1η Μαρτίου 2007. 

4. Η ενότητα Α' του άρθρου 43 του Κώδικα Φορολο¬ 
γίας Κληρονομιών, Δωρεών, Γ ονικών Παροχών αντικα¬ 
θίσταται ως εξής: 

«Α. Απαλλαγή πρώτης κατοικίας 

Σε περίπτωση μεταβίβασης με γονική παροχή εξ ολο¬ 
κλήρου και κατά πλήρη κυριότητα, με τους όρους και τις 
προϋποθέσεις της ενότητας Α' του άρθρου 26: 

α) κατοικίας, δεν υπόκειται σε φόρο ποσό μέχρι ενενή¬ 
ντα χιλιάδες (90.000) ευρώ για κάθε άγαμο δικαιούχο. Το 
ποσό αυτό ανέρχεται σε εκατόν τριάντα οκτώ χιλιάδες 

(138.000) ευρώ, προκειμένου για έγγαμο και διαζευγμένο 
ή χήρο η άγαμο γονέα, που έχουν την επιμέλεια των 
τέκνων τους και προσαυξάνεται κατά είκοσι οκτώ χιλι¬ 
άδες (28.000) ευρώ για καθένα από τα δύο πρώτα τέκνα 
αυτών και κατά σαράντα δύο χιλιάδες (42.000) ευρώ για 
το τρίτο και καθένα από τα επόμενα τέκνα τους, 

β) οικοπέδου, δεν υπόκειται σε φόρο ποσό μέχρι σα¬ 
ράντα δύο χιλιάδες (42.000) ευρώ για κάθε άγαμο δι¬ 
καιούχο. Το ποσό αυτό ανέρχεται σε εβδομήντα επτά 
χιλιάδες (77.000) ευρώ, προκειμένου για έγγαμο και 
διαζευγμένο ή χήρο ή άγαμο γονέα, που έχουν την 
επιμέλεια των τέκνων τους και προσαυξάνεται κατά 
δώδεκα χιλιάδες (12.000) ευρώ για καθένα από τα δύο 
πρώτα τέκνα αυτών και κατά δεκατέσσερις χιλιάδες 
πεντακόσια (14.500) ευρώ για το τρίτο και καθένα από 
τα επόμενα τέκνα τους.» 

Οι διατάξεις της παραγράφου αυτής ισχύουν στις υπο¬ 
θέσεις στις οποίες η φορολογική υποχρέωση γεννιέται 
από την 1η Μαρτίου 2007. 

5. Η παράγραφος 2 του άρθρου 1 του ν. 1078/1980 
αντικαθίσταται ως εξής: 

«2. Η απαλλαγή που προβλέπεται από την προηγού¬ 
μενη παράγραφο παρέχεται: 

α) για αγορά κατοικίας από άγαμο μέχρι ποσού αξίας 
ενενήντα χιλιάδων (90.000) ευρώ, 

β) για αγορά κατοικίας από έγγαμο και διαζευγμένο 
ή χήρο ή άγαμο γονέα, που έχουν την επιμέλεια των 
τέκνων τους μέχρι ποσού αξίας εκατόν τριάντα οκτώ 
χιλιάδων (138.000) ευρώ. Το ποσό αυτό προσαυξάνεται 
κατά είκοσι οκτώ χιλιάδες (28.000) ευρώ για καθένα 
από τα δύο πρώτα τέκνα αυτών και κατά σαράντα δύο 
χιλιάδες (42.000) ευρώ για το τρίτο και καθένα από τα 
επόμενα τέκνα τους, 

γ) για αγορά οικοπέδου από άγαμο μέχρι ποσού αξίας 
σαράντα δύο χιλιάδων (42.000) ευρώ, ενώ από έγγαμο 
και διαζευγμένο ή χήρο ή άγαμο γονέα που έχουν την 
επιμέλεια των τέκνων τους μέχρι ποσού αξίας εβδομή¬ 
ντα επτά χιλιάδων (77.000) ευρώ. Το ποσό αυτό προσαυ¬ 
ξάνεται κατά δώδεκα χιλιάδες (12.000) ευρώ για καθένα 
από τα δύο πρώτα τέκνα αυτών και κατά δεκατέσσερις 
χιλιάδες πεντακόσια (14.500) ευρώ για το τρίτο και κα¬ 
θένα από τα επόμενα τέκνα τους.» 

Οι διατάξεις της παραγράφου αυτής ισχύουν από την 
1η Μαρτίου 2007. 

6. Σε οριστικά συμβόλαια μεταβίβασης ακινήτων με 
επαχθή αιτία ή αιτία δωρεάς ή γονικής παροχής, τα οποία 
συντάσσονται από την 1η Μαρτίου 2007 μέχρι και την 30ή 
Απριλίου 2007, για τον υπολογισμό του οικείου φόρου, 
του φόρου αυτομάτου υπερτιμήματος και του τέλους 
συναλλαγής θεωρείται ότι η μεταβίβαση έχει συντελε- 
στεί κατά την 28η Φεβρουάριου 2007, εφόσον οι σχετικές 
δηλώσεις υποβλήθηκαν μέχρι την ημερομηνία αυτή. 

Οι διατάξεις της παραγράφου αυτής ισχύουν από την 
1η Μαρτίου 2007. 

Άρθρο 6 

Αύξηση των κατ’ αποκοπή συντελεστών επιστροφής 
Φ.Π.Α. αγροτών του ειδικού καθεστώτος Φ.Π.Α. 

1. Οι διατάξεις του Κώδικα Φόρου Προστιθέμενης Αξίας 
ο οποίος κυρώθηκε με το ν. 2859/2000 (ΦΕΚ 248 Α') 
τροποποιούνται ως ακολούθως: 

α) Η περίπτωση β' της παραγράφου 2 του άρθρου 41 
αντικαθίσταται ως εξής: 


«β) επτά τοις εκατό (7%) για τα υπόλοιπα προϊόντα 
του Κεφαλαίου Β' και για τα προϊόντα του Κεφαλαίου 
Γ'.» 

β) Η περίπτωση γ' της παραγράφου 2 του άρθρου 41 
καταργείται. 

γ) Στο παράρτημα IV (ΠΙΝΑΚΑΣ ΑΓΡΟΤΙΚΩΝ ΠΡΟΪΟ¬ 
ΝΤΩΝ ΚΑΙ ΑΓΡΟΤΙΚΩΝ ΥΠΗΡΕΣΙΩΝ ΓΙΑ ΤΙΣ ΟΠΟΙΕΣ ΕΦΑΡ¬ 
ΜΟΖΟΝΤΑΙ ΚΑΤ’ ΑΠΟΚΟΠΗ ΣΥΝΤΕΛΕΣΤΕΣ ΕΠΙΣΤΡΟΦΗΣ 
ΦΟΡΟΥ) αντικαθίστανται ο δεύτερος τίτλος του Κεφα¬ 
λαίου Β' και ο τίτλος του Κεφαλαίου Γ' ως εξής: 

«ΠΡΟΪΟΝΤΑ ΤΟΥ ΣΥΝΤΕΛΕΣΤΗ 7%». 

2. Η παράγραφος 1 ισχύει για πωλήσεις αγροτικών 
προϊόντων και παροχές αγροτικών υπηρεσιών που 
πραγματοποιήθηκαν από 1.1.2006. 

Άρθρο 7 

Διαγραφή χρεών και εξάλειψη βαρών 

1. Διαγράφονται τα βεβαιωμένα χρέη των νομικών προ¬ 
σώπων που υπάγονται στις διατάξεις του ν. 1091/1980 
(ΦΕΚ 267 Α') προς το Ελληνικό Δημόσιο τα οποία προ¬ 
έρχονται από φόρο εισοδήματος και ακίνητης περιου¬ 
σίας, καθώς και οι σχετικές προσαυξήσεις και πρόστιμα 
που έχουν βεβαιωθεί στις οικείες δημόσιες οικονομικές 
υπηρεσίες (Δ.Ο.Υ.). 

Εφόσον δεν έχει εκδοθεί μέχρι την έναρξη ισχύος του 
παρόντος αμετάκλητη δικαστική απόφαση, παραγρά¬ 
φονται - και η ποινική δίωξη παύει οριστικά - τα ποι¬ 
νικά αδικήματα των οποίων η αντικειμενική υπόσταση 
συνίσταταί: 

Α. Στη μη πληρωμή χρεών προς το Δημόσιο από φόρο 
εισοδήματος και ακίνητης περιουσίας, καθώς και από 
προσαυξήσεις και πρόστιμα, τα οποία διαγράφονται 
κατά το παρόν άρθρο που προβλέπονται και τιμωρού¬ 
νται από το άρθρο 25 παράγραφοι 1, 2, 3 και 6 του 
ν. 1882/1990 (ΦΕΚ 43 Α'), όπως αντικαταστάθηκε από 
το άρθρο 23 παρ. 1 του ν. 2523/1997 (ΦΕΚ 179 Α') και το 
άρθρο 34 παρ. 1 του ν. 3220/2004 (ΦΕΚ 15 Α'). 

Β. Στη μη υποβολή ή ανακρίβεια των δηλώσεων, κατά 
το άρθρο 17 του ν. 2523/1997. Οι υποθήκες που έχουν 
εγγράφει και οι κατασχέσεις που έχουν επιβληθεί επί 
περιουσιακών στοιχείων των ως άνω νομικών προσώπων 
για τη μη πληρωμή χρεών προς το Δημόσιο από φόρο 
εισοδήματος και ακίνητης περιουσίας, καθώς και από 
προσαυξήσεις και πρόστιμα που διαγράφονται κατά το 
παρόν άρθρο, εξαλείφονται ή αίρονται κατά περίπτωση 
και τα περιουσιακά στοιχεία περιέρχονται στο νομικό 
πρόσωπο ελεύθερα. Η εξάλειψη των ανωτέρω βαρών 
γίνεται με αίτηση του νομικού προσώπου στον αρμόδιο 
υποθηκοφύλακα που συνοδεύεται με σχετική βεβαίωση 
του Προϊσταμένου της αρμόδιας Δ.Ο.Υ. για τη διαγραφή 
των ανωτέρω οφειλών. Η εξάλειψη των βαρών αυτών 
απαλλάσσεται των τελών χαρτοσήμου και των υπέρ του 
Ταμείου Νομικών και παντός άλλου νομικού προσώπου 
προβλεπόμενων τελών. 

2. Το άρθρο 35 του ν. 2459/1997 (ΦΕΚ 17 Α') καταργείται. 

3. Στο άρθρο 23 του ν. 2459/1997 προστίθεται περί¬ 
πτωση κθ' ως εξής: 

«κθ) Τα νομικά πρόσωπα που υπάγονται στις διατάξεις 
του ν. 1091/1980 (ΦΕΚ 267 Α').» 

4. Τα νομικά πρόσωπα του ν.1091/1980 απαλλάσσονται της 
υποχρέωσης υποβολής φορολογικών δηλώσεων Φορολο¬ 
γίας Εισοδήματος, Φόρου Ακίνητης Περιουσίας και Φόρου 
Μεγάλης Ακίνητης Περιουσίας παρελθόντων ετών. 

Η δήλωση στοιχείων ακινήτων για τα ανωτέρω νομικά 
πρόσωπα θα υποβληθεί το έτος 2008. 

5. Με απόφαση του Υπουργού Οικονομίας και Οικονο¬ 
μικών καθορίζεται κάθε άλλη σχετική λεπτομέρεια που 
είναι αναγκαία για την εφαρμογή του παρόντος. 

6. Οι διατάξεις του παρόντος άρθρου ισχύουν από 
1ης Ιανουάριου 2007. 

ΚΕΦΑΛΑΙΟ Γ' 

ΔΙΑΦΟΡΕΣ ΔΙΑΤΑΞΕΙΣ 

Άρθρο 8 

Η υγειονομική περίθαλψη (νοσοκομειακή-εξωνοσοκο- 
μειακή-φαρμακευτική-οδοντιατρική-κ.λπ.) στους υπαλλή¬ 
λους του Ταμείου Παρακαταθηκών και Δανείων, οι οποίοι 
δεν υπάγονται σε ασφάλιση του κλάδου υγείας του Ι.Κ.Α. 
ή άλλου ασφαλιστικού φορέα, καθώς και στα μέλη των 
οικογενειών τους, παρέχεται από τον Οργανισμό Περί¬ 
θαλψης Ασφαλισμένων Δημοσίου, σύμφωνα με τις δια¬ 
τάξεις που ισχύουν για τους υπαλλήλους του Δημοσίου, 
καθώς και για τα μέλη των οικογενειών αυτών. 

Οι συμμετοχές - κρατήσεις υγειονομικής περίθαλψης 
επί των πάσης φύσεως αποδοχών των ανωτέρω δικαι¬ 
ούμενων περίθαλψης από τον Ο.Π.Α.Δ., καθώς και των 
πρόσθετων απολαβών και των κατ’ αποκοπήν εξόδων 
κίνησης αυτών περιέρχονται στο Δημόσιο, οι δε σχε¬ 
τικές δαπάνες για την υγειονομική περίθαλψη αυτών 
βαρύνουν τον προϋπολογισμό του Ο.Π.Α.Δ., ο οποίος 
επιχορηγείται προς τούτο με τις εισφορές των ασφα¬ 
λισμένων και τη διπλάσια συνεισφορά που θα βαρύνει 
κατά το ήμισυ το Ταμείο Παρακαταθηκών και Δανείων 
και κατά το ήμισυ το Δημόσιο. 

Με κοινή απόφαση των Υπουργών Οικονομίας και Οι¬ 
κονομικών και Υγείας και Κοινωνικής Αλληλεγγύης κα¬ 
θορίζονται ο χρόνος έναρξης ισχύος του άρθρου αυτού 
και κάθε άλλο σχετικό θέμα. 

Άρθρο 9 

Οι μέχρι 31.12.1992 ασφαλισμένοι, καθώς και οι υπαγό¬ 
μενοι στην κατηγορία αυτή συνταξιούχοι του Λογαρι¬ 
ασμού Διαχείρισης Κεφαλαίων Πρόσθετης Ασφάλισης 
Συμπληρωματικών Συνταξιοδοτικών Παροχών του Λο¬ 
γαριασμού Ασφαλιστικών Καλύψεων Προσωπικού Τρά¬ 
πεζας Αττικής (Λ.Α.Κ.), εντάσσονται από 1.1.2007 στο 
Ενιαίο Ταμείο Ασφάλισης Τραπεζοϋπαλλήλων (Ε.Τ.Α.Τ.). 
Κατά τα λοιπά εφαρμόζονται αναλόγως οι διατάξεις της 
παραγράφου 6 του άρθρου 62 του ν. 3371/2005 (ΦΕΚ178 
Α') και οι διατάξεις του π.δ. 209/2006 (ΦΕΚ 209 Α'). 

Από την ένταξη των ανωτέρω προσώπων και εφεξής 
δεν καταβάλλονται στο Ε.Τ.Α.Τ. ασφαλιστικές εισφορές 
ασφαλισμένων και εργοδότη. Η οικονομική επιβάρυνση 
του Ε.Τ.Α.Τ. από την εφαρμογή των διατάξεων αυτών 
καλύπτεται με την καταβολή από την Τράπεζα Αττικής 
Α.Ε. εισφοράς ποσού εξήντα ενός εκατομμυρίων επτα¬ 
κοσίων πενήντα τεσσάρων χιλιάδων (61.754.000) ευρώ, 
βάσει της ειδικής οικονομικής μελέτης που εκπονήθηκε 
από το Υπουργείο Οικονομίας και Οικονομικών. Το ποσό 
αυτό καταβάλλεται σε δέκα (10) ισόποσες ετήσιες δόσεις 
στην αρχή κάθε έτους αρχής γενομένης από 1.1.2007. Το 
ποσό κάθε δόσης διαμορφώνεται σε επτά εκατομμύρια 
εξακόσιες είκοσι πέντε χιλιάδες (7.625.000) ευρώ, λαμβα- 
νομένου υπόψη συντελεστή προεξόφλησης 5,03 %. 

Στις ήδη καταβαλλόμενες συντάξεις και σε όσες θα 
καταβληθούν μετά την ένταξη του Λ.Α.Κ. στο Ε.Τ.Α.Τ. 
δεν χορηγούνται αυξήσεις. 


Εντός δύο (2) μηνών από τη δημοσίευση του παρόντος 
νόμου καταβάλλεται στο Ε.Τ.Α.Τ. από την Τ ράπεζα Αττι¬ 
κής Α.Ε. εφάπαξ ποσό επτακοσίων εβδομήντα χιλιάδων 
(770.000) ευρώ που αντιστοιχεί στην επιστροφή των 
ασφαλιστικών εισφορών των από 1.1.1993 ασφαλισμένων 
του Λ.Α.Κ. Το ποσό αυτό αποδίδεται στους δικαιούχους 
σύμφωνα με τα προβλεπόμενα στην περίπτωση γ' του 
άρθρου 61 του ν. 3371/2005. 

Άρθρο 10 

Το προβλεπόμενο από τη διάταξη του άρθρου 2 του 
π.δ. 904/1978 (ΦΕΚ 217 Α'), όπως διατηρήθηκε με το 
άρθρο 8 παρ. 11 του ν. 3205/2003 (ΦΕΚ 297 Α'), επίδομα 
ειδικών συνθηκών εργασίας, για το προσωπικό του Εθνι¬ 
κού Τυπογραφείου, καταβάλλεται και στο προσωπικό 
των Τμημάτων Φωτοστοιχειοθεσίας και Τυπογραφικής 
Διαμόρφωσης των Ηλεκτρονικών και Εντύπων Εκδόσεων 
και Εκτύπωσης και Βιβλιοδετικών Εργασιών της Διεύ¬ 
θυνσης Στατιστικής Πληροφόρησης και Εκδόσεων της 
Γενικής Γραμματείας Εθνικής Στατιστικής Υπηρεσίας 
της Ελλάδος (Ε.Σ.Υ.Ε.) του Υπουργείου Οικονομίας και 
Οικονομικών, με τους ίδιους όρους, προϋποθέσεις και 
περιορισμούς. 

Άρθρο 11 

1. Το επίδομα υπηρεσίας αλλοδαπής ή τα κάθε είδους 
επιμίσθια των υπαλλήλων ή λειτουργών του Δημοσίου 
που υπηρετούν στο εξωτερικό καταβάλλονται με μισθο- 
δοτικές καταστάσεις. Αρμόδιοι για την εφαρμογή των 
διατάξεων του προηγούμενου εδαφίου είναι οι εκκαθα- 
ριστές των τακτικών αποδοχών τους. Ο εκκαθαριστής 
αποδοχών θεωρείται δημόσιος υπόλογος και υπόκειται 
στον έλεγχο του οικείου Διατάκτη, του Υπουργού Οικο¬ 
νομίας και Οικονομικών και του Ελεγκτικού Συνεδρίου, 
σύμφωνα με τις κείμενες διατάξεις. 

2. Η πληρωμή των αποδοχών της προηγούμενης πα¬ 
ραγράφου μπορεί να πραγματοποιείται με πίστωση 
ατομικών λογαριασμών, που τηρούν οι δικαιούχοι υπάλ¬ 
ληλοι - λειτουργοί σε τράπεζα ή πιστωτικό ίδρυμα της 
επιλογής τους, μέσω Τράπεζας ή πιστωτικού ιδρύματος 
που επιλέγεται από το Δημόσιο κατά τις κείμενες δια¬ 
τάξεις. Για το σκοπό αυτόν ο Υπουργός Οικονομίας και 
Οικονομικών, ως εκπρόσωπος του Δημοσίου, συνάπτει 
σύμβαση με την Τράπεζα ή το πιστωτικό ίδρυμα που 
επελέγη, στην οποία καθορίζονται ο τρόπος, ο χρό¬ 
νος, η διαδικασία διενέργειας των πληρωμών, η αμοιβή 
της Τράπεζας ή του πιστωτικού ιδρύματος, καθώς και 
κάθε άλλο αναγκαίο θέμα, για την ολοκλήρωση της 
διαδικασίας των πληρωμών. Με απόφαση του Υπουργού 
Οικονομίας και Οικονομικών, καθορίζονται οι λεπτομέ¬ 
ρειες εφαρμογής των διατάξεων της προηγούμενης 
παραγράφου και της παρούσας. 

3. Με κοινή απόφαση του καθ’ ύλην αρμόδιου Υπουρ¬ 
γού και του Υπουργού Οικονομίας και Οικονομικών, 
μπορεί να δοθεί η δυνατότητα διατήρησης ή επανα¬ 
φοράς, σε εξαιρετικές περιπτώσεις, του υφιστάμενου, 
κατά την έναρξη ισχύος του νόμου αυτού, τρόπου και 
τίτλου πληρωμής των αποδοχών της παραγράφου 1 του 
άρθρου αυτού για τους υπαλλήλους ή λειτουργούς που 
υπηρετούν σε ορισμένες χώρες, όταν τούτο επιβάλλεται 
από ειδικές συνθήκες. 

4. Η ισχύς των διατάξεων του άρθρου αυτού αρχίζει 
τρεις (3) μήνες από την πρώτη του μήνα εκείνου που 
έπεται της δημοσίευσης του παρόντος νόμου. 

Άρθρο 12 

Τα κείμενα των συνταξιοδοτικών Κωδίκων του Δη¬ 
μοσίου, όπως αυτά διαμορφώνονται κάθε φορά, μετά 
την ενημέρωσή τους με τις μεταγενέστερες αυτών 
ισχύουσες διατάξεις της συνταξιοδοτικής νομοθεσίας, 
δημοσιεύονται με προεδρικά διατάγματα, που εκδίδο- 
νται ύστερα από πρόταση του Υπουργού Οικονομίας 
και Οικονομικών. 

Άρθρο 13 

Στο τέλος της παραγράφου 1 του άρθρου 17 του 
ν. 2892/2001 (ΦΕΚ 46 Α') προστίθενται εδάφια τέταρτο 
μέχρι έβδομο, ως εξής: 

«Επιτρέπεται η απευθείας εκμίσθωση στο Δημόσιο 
ή στο Ταμείο Χρηματοδοτήσεως Δικαστικών Κτιρίων 
(ΤΑΧΔΙΚ), για χρονικό διάστημα έως 35 έτη, κτιρίου ή 
κτιρίων που ανεγείρονται στην ανωτέρω λιμενική ζώνη 
με δαπάνες της Ο.Λ.Θ. Α.Ε., για την εγκατάσταση δι¬ 
καστηρίων. Το μίσθωμα ορίζεται, ύστερα από έκθεση 
της αρμόδιας Κτηματικής Υπηρεσίας του Δημοσίου, 
με σύμβαση μεταξύ των ως άνω φορέων και αναπρο¬ 
σαρμόζεται ανά εξαετία, με όμοια διαδικασία. Σε πε¬ 
ρίπτωση διαφωνίας, το θεμιτό μίσθωμα καθορίζεται 
από το Μονομελές Πρωτοδικείο Θεσσαλονίκης κατά τη 
διαδικασία των μισθωτικών διαφορών. Η μίσθωση που 
καταρτίζεται διέπεται κατά τα λοιπά από τις διατάξεις 
του ν. 3130/2003 (ΦΕΚ 76 Α').» 

Άρθρο 14 

1. Η παράγραφος 1 του άρθρου 33 του ν. 2800/2000 
(ΦΕΚ 41 Α') αντικαθίσταται ως εξής: 

«1. Από τα τηλεοπτικά δικαιώματα των Αθλητικών Σω¬ 
ματείων των Τμημάτων Αμειβομένων Αθλητών (Τ.Α.Α.) 
και των Αθλητικών Ανωνύμων Εταιρειών (Α.Α.Ε.), για τη 
μετάδοση αγώνων που αναφέρονται στο εδάφιο α' της 
παραγράφου 4 του άρθρου 41 του ν. 2725/1999 (ΦΕΚ 121 
Α'), όπως αντικαταστάθηκε με τις διατάξεις του άρθρου 1 
του ν. 3057/2002 (ΦΕΚ 239 Α') και των συναφών με αυτούς 
διαφημίσεων, καθώς και από τα αντίστοιχα δικαιώματα 
των Αθλητικών Οργανισμών που διοργανώνουν Διεθνείς 
Ευρωπαϊκούς Αγώνες, Παγκόσμιους και Ολυμπιακούς 
Αγώνες, ποσοστό δέκα τοις εκατό (10%) εισπράττεται 
με μέριμνα των οικείων Δ.Ο.Υ. και αποδίδεται ως έσοδο 
στα ασφαλιστικά ταμεία του προσωπικού της Ελληνικής 
Αστυνομίας ΕΤΕΧ και ΤΑΥΑΠ, στα οποία επιμερίζεται 
κατά ποσοστό εξήντα οκτώ τοις εκατό (68%) και τριάντα 
δύο τοις εκατό (32%) αντίστοιχα. Με κοινή απόφαση των 
Υπουργών Οικονομίας και Οικονομικών και Δημόσιας Τά¬ 
ξης καθορίζονται οι υπόχρεοι για την καταβολή των ανω¬ 
τέρω δικαιωμάτων στις Δ.Ο.Υ., η διαδικασία είσπραξης, ο 
τρόπος και χρόνος υποβολής των σχετικών δηλώσεων, 
οι επιβαλλόμενες κυρώσεις, ο τρόπος καταλογισμού των 
υποχρέων σε περίπτωση εκπρόθεσμης, ανακριβούς ή μη 
απόδοσης των δικαιωμάτων αυτών, η διαδικασία απόδο¬ 
σης του πόρου αυτού στα ανωτέρω ταμεία, καθώς και 
κάθε άλλη αναγκαία λεπτομέρεια.» 

2. Τα εισπραχθέντα ποσά, μέχρι την έναρξη ισχύος του 
παρόντος νόμου, από το Δημόσιο, βάσει των διατάξεων 
του άρθρου 8 του ν. 3336/2005 (ΦΕΚ 96 Α') για τα τη¬ 
λεοπτικά δικαιώματα του άρθρου 33 του ν. 2800/2000, 
αποδίδονται στα ασφαλιστικά ταμεία του προσωπικού 
της Ελληνικής Αστυνομίας ΕΤΕΧ και ΤΑΥΑΠ κατά πο¬ 
σοστό εξήντα οκτώ τοις εκατό (68%) και τριάντα δύο 
τοις εκατό (32%) αντίστοιχα. 


3. Στο άρθρο 30α του ν. 1264/1982 (ΦΕΚ 70 Α'), όπως 
προστέθηκε με το άρθρο 1 του ν. 2265/1994 (ΦΕΚ 209 
Α'), προστίθεται παράγραφος 13 ως εξής: 

«13. Αστυνομικοί που ως μέλη Διοικητικών Συμβουλίων 
αστυνομικών οργανώσεων αποτάχθηκαν για πειθαρχικά 
παραπτώματα που είχαν άμεση σχέση με τη συνδικαλι¬ 
στική τους δράση, δικαιούνται να ζητήσουν επανεξέταση 
των πειθαρχικών τους υποθέσεων, υποβάλλοντας σχετι¬ 
κή αίτηση εντός ανατρεπτικής προθεσμίας τριάντα (30) 
ημερών από τη δημοσίευση του παρόντος. Οι αιτήσεις 
εξετάζονται από τα αρμόδια όργανα, τα οποία επέβα¬ 
λαν τις πειθαρχικές ποινές. Ο χρόνος εκτός υπηρεσίας 
των αστυνομικών που επανέρχονται στην ενέργεια κατ’ 
εφαρμογή των ανωτέρω διατάξεων λογίζεται ως χρόνος 
πραγματικής υπηρεσίας, χωρίς να δικαιούνται αναδρομι¬ 
κές αποδοχές ή αποζημίωση για οποιαδήποτε αιτία.» 

Άρθρο 15 

Στους έχοντες το δικαίωμα νομιμοποίησης αυθαί¬ 
ρετων αλιευτικών καταφυγίων και άλλων λιμενικών 
εγκαταστάσεων που έχουν κατασκευαστεί από φορείς 
του Δημοσίου στον αιγιαλό, όπως το δικαίωμα αυτό 
προβλεπόταν από τις διατάξεις των παραγράφων 9 
και 10 του άρθρου 27 του ν. 2971/2001 (ΦΕΚ 285 Α') και 
τροποποιήθηκε με τις διατάξεις του άρθρου 46 παρ. 16 
του ν. 3220/2004 (ΦΕΚ 15 Α'), παρέχεται εκ νέου προ¬ 
θεσμία δώδεκα (12) μηνών για την άσκησή του από τη 
δημοσίευση του παρόντος. Υποβληθείσες αιτήσεις μετά 
την 31.12.2004 εξετάζονται επίσης. 

Άρθρο 16 
Έναρξη ισχύος 

Η ισχύς των διατάξεων του παρόντος νόμου αρχίζει 
από τη δημοσίευσή του στην Εφημερίδα της Κυβερνή- 
σεως, εκτός εάν ορίζεται διαφορετικά στις επί μέρους 
διατάξεις του. 

Παραγγέλλομε τη δημοσίευση του παρόντος στην 
Εφημερίδα της Κυβερνήσεως και την εκτέλεσή του ως 
νόμου του Κράτους. 

Αθήνα, 12 Απριλίου 2007 


Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 


ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Π. ΠΑΥΛΟΠΟΥΛΟΣ 

ΕΞΩΤΕΡΙΚΩΝ 

Θ. ΜΠΑΚΟΓΙΑΝΝΗ 


ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

Γ. ΑΛΟΓΟΣΚΟΥΦΗΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Γ. ΣΟΥΦΛΙΑΣ 


ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ ΔΙΚΑΙΟΣΥΝΗΣ 

Σ. ΤΣΙΤΟΥΡΙΔΗΣ Α. ΠΑΠΑΛΗΓΟΥΡΑΣ 


ΔΗΜΟΣΙΑΣ ΤΑΞΗΣ 

Β. ΠΟΛΥΔΩΡΑΣ 


ΕΜΠΟΡΙΚΗΣ ΝΑΥΤΙΛΙΑΣ 

Ε. ΚΕΦΑΛΟΓΙΑΝΝΗΣ 


ΑΙΓΑΙΟΥ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 

Α. ΠΑΥΛΙΔΗΣ 


Θεωρήθηκε και τέθηκε η Μεγάλη Σφραγίδα του Κράτους 
Αθήνα, 16 Απριλίου 2007 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΑΝΑΣΤΑΣΗΣ ΠΑΠΑΛΗΓΟΥΡΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 ( για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοωιί ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

Μν 

<ο 

<ΓΟ 

- 


• Η τιμή πώλησης μεμονωμένων Φ.Ε.Κ, σε μορφή οό-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οό-ΓΟίπ/όνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ (3χ; 210 4071010 ■ ίηΙθΓηβΙ; ΗΗρά/ΐΛ/ΐΛ/ΐΛ/.βΙ.ςΓ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ., η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 ί ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 ί ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.; 210 8220885, 210 8222924, 210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.θ1.9Γ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34* ΑΘΗΝΑ 104 32 ΤΗΛ. 210 52 79 000 ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Τιΐΐρ://νννννν·6Τ·ί|Γ - β-ιτΐ3Ϊΐ: ννίΙ)ΐτΐ35ΐ£Γ@6ΐ·ί|Γ 




































